Α4-0314/96

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση (C4-0325/96 - 00/0343(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0325/96 - 00/0343(COD)) ((ΕΕ C 219 της 27.7.96, σ. 14)),

- έχοντας υπόψη τη γνωμοδότησή του σε πρώτη ανάγνωση ((EE C 337 της 21.12.1992, σ. 137)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(91)0147 ((ΕΕ C 180 της 11.7.1991, σ. 14)),

- έχοντας υπόψη την τροποποιημένη πρόταση της Επιτροπής COM(94)0151 ((EE C 136 της 19.5.1994, σ. 4)),

- έχοντας υπόψη το άρθρο 189 Β, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0314/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 2

>Αρχικό κείμενο>

(2) ότι η ολοκλήρωση της εσωτερικής αγοράς σημαίνει ένα ολοένα και ευρύτερο φάσμα δυνατοτήτων επιλογής[semigr ] ότι επειδή οι καταναλωτές μπορούν και πρέπει να επωφελούνται κατά το μέγιστο δυνατόν από την εσωτερική αφορά και επειδή η διαφήμιση συνιστά σημαντικότατο μέσο για την εμπορική διάθεση σε ολόκληρη την Κοινότητα κάθε αγαθού και υπηρεσίας, οι βασικές διατάξεις που διέπουν τη μορφή και το περιεχόμενο της συγκριτικής διαφήμισης θα πρέπει να είναι ενιαίες και οι όροι της χρήσης της συγκριτικής διαφήμισης στα κράτη μέλη θα πρέπει να εναρμονισθούν[semigr ] ότι τούτο θα συμβάλει στην προβολή των πλεονεκτημάτων των διαφόρων συγκρίσιμων προϊόντων[semigr ] ότι, εξάλλου, η συγκριτική διαφήμιση μπορεί να τονώσει τον ανταγωνισμό μεταξύ των προμηθευτών αγαθών και υπηρεσιών προς όφελος των καταναλωτών,

>Κείμενο μετά την ψηφοφορία στο ΕΚ>

(2) ότι η ολοκλήρωση της εσωτερικής αγοράς σημαίνει ένα ολοένα και ευρύτερο φάσμα δυνατοτήτων επιλογής[semigr ] ότι επειδή οι καταναλωτές μπορούν και πρέπει να επωφελούνται κατά το μέγιστο δυνατόν από την εσωτερική αφορά και επειδή η διαφήμιση συνιστά σημαντικότατο μέσο για την εμπορική διάθεση σε ολόκληρη την Ευρωπαϊκή Ένωση κάθε αγαθού και υπηρεσίας, οι βασικές διατάξεις που διέπουν τη μορφή και το περιεχόμενο της συγκριτικής διαφήμισης θα πρέπει να είναι ενιαίες και οι όροι της χρήσης της συγκριτικής διαφήμισης στα κράτη μέλη θα πρέπει να εναρμονισθούν[semigr ] ότι, υπό τους όρους αυτούς τούτο θα συμβάλει στην αντικειμενική προβολή των πλεονεκτημάτων των διαφόρων συγκρίσιμων προϊόντων[semigr ] ότι, εξάλλου, η συγκριτική διαφήμιση μπορεί να τονώσει τον ανταγωνισμό μεταξύ των προμηθευτών αγαθών και υπηρεσιών προς όφελος των καταναλωτών,

(Τροπολογία 2)

Αιτιολογική σκέψη 5

>Αρχικό κείμενο>

(5) «ότι, στο σημείο 3, στοιχείο 2) του Παραρτήματος του ψηφίσματος του Συμβουλίου, της 14ης Απριλίου 1975, σχετικά με προκαταρκτικό πρόγραμμα της Ευρωπαϊκής Οικονομικής Κοινότητας για μια πολιτική προστασίας και ενημέρωσης των καταναλωτών (2) το δικαίωμα στην ενημέρωση συγκαταλέγεται μεταξύ των θεμελιωδών δικαιωμάτων των καταναλωτών[semigr ] ότι το δικαίωμα αυτό επικυρώνεται με το ψήφισμα του Συμβουλίου της 19ης Μαΐου 1981, σχετικά με το δεύτερο πρόγραμμα της Ευρωπαϊκής Οικονομικής Κοινότητας για πολιτική προστασίας και ενημέρωσης των καταναλωτών (3), στο σημείο 40 του Παραρτήματος, που ασχολείται ειδικά με την ενημέρωση των καταναλωτών[semigr ] ότι η συγκριτική διαφήμιση, εφόσον συγκρίνει συναφή, επαληθεύσιμα και αντιπροσωπευτικά στοιχεία και δεν είναι παραπλανητική, αποτελεί θεμιτό μέσο ενημέρωσης των καταναλωτών προς το συμφέρον τους,

>Κείμενο μετά την ψηφοφορία στο ΕΚ>

(5) «ότι, στο σημείο 3, στοιχείο 2) του Παραρτήματος του ψηφίσματος του Συμβουλίου, της 14ης Απριλίου 1975, σχετικά με προκαταρκτικό πρόγραμμα της Ευρωπαϊκής Οικονομικής Κοινότητας για μια πολιτική προστασίας και ενημέρωσης των καταναλωτών (2) το δικαίωμα στην ενημέρωση συγκαταλέγεται μεταξύ των θεμελιωδών δικαιωμάτων των καταναλωτών[semigr ] ότι το δικαίωμα αυτό επικυρώνεται με το ψήφισμα του Συμβουλίου της 19ης Μαΐου 1981, σχετικά με το δεύτερο πρόγραμμα της Ευρωπαϊκής Οικονομικής Κοινότητας για πολιτική προστασίας και ενημέρωσης των καταναλωτών (3), στο σημείο 40 του Παραρτήματος, που ασχολείται ειδικά με την ενημέρωση των καταναλωτών[semigr ] ότι η συγκριτική διαφήμιση, εφόσον συγκρίνει ουσιώδη, επαληθεύσιμα και αντιπροσωπευτικά στοιχεία και δεν είναι παραπλανητική, μπορεί να αποτελέσει θεμιτό μέσο ενημέρωσης των καταναλωτών προς το συμφέρον τους,

(Τροπολογία 3)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

(9α) ότι, όσον αφορά τη συγκριτική διαφήμιση οι διεξαχθείσες από αναγνωρισμένο ουδέτερο ίδρυμα συγκριτικές δοκιμές μπορούν να αποτελέσουν μία χρηστική βάση[semigr ] ότι, εφόσον γίνεται επιτρεπόμενη χρήση των αποτελεσμάτων αυτών, πρέπει οι ίδιοι οι διαφημιστές να φέρουν την ευθύνη της χρήσεως των αποτελεσμάτων[semigr ]

(Τροπολογία 4)

Αιτιολογική σκέψη 10

>Αρχικό κείμενο>

(10) ότι οι όροι της συγκριτικής διαφήμισης θα πρέπει να είναι σωρευτικοί και να πληρούνται στο σύνολό τους[semigr ] ότι τούτο δεν κωλύει τα κράτη μέλη να καθορίζουν τον τρόπο εφαρμογής κάθε όρου, ώστε να επιλέγεται η κατάλληλη λύση κατά περίπτωση,

>Κείμενο μετά την ψηφοφορία στο ΕΚ>

(10) διαγράφεται

(Τροπολογία 6)

Αιτιολογική σκέψη 15

>Αρχικό κείμενο>

(15) ότι θα πρέπει να προβλεφθούν τα ένδικα και/ή διοικητικά μέσα που αναφέρονται στα άρθρα 4 και 5 της οδηγίας 84/450/ΕΟΚ, ώστε να είναι δυνατός ο έλεγχος της συγκριτικής διαφήμισης που δεν πληροί τους όρους τους οποίους θέτει η παρούσα οδηγία[semigr ] ότι το άρθρο 6 εφαρμόζεται κατά τον ίδιο τρόπο στη μη επιτρεπόμενη συγκριτική διαφήμιση,

>Κείμενο μετά την ψηφοφορία στο ΕΚ>

(15) ότι θα πρέπει να προβλεφθούν τα ένδικα και/ή διοικητικά μέσα που αναφέρονται στα άρθρα 4 και 5 της οδηγίας 84/450/ΕΟΚ, ώστε να είναι δυνατός ο έλεγχος της συγκριτικής διαφήμισης που δεν πληροί τους όρους τους οποίους θέτει η παρούσα οδηγία[semigr ] ότι ήδη στην δέκατη έκτη αιτιολογική σκέψη της ανωτέρω οδηγίας ορίζεται ότι με τους εκούσιους ελέγχους που ασκούνται από αυτόνομους οργανισμούς για την εξάλειψη της παραπλανητικής διαφήμισης μπορεί να αποφευχθεί η προσφυγή σε διοικητικές ή δικαστικές διαδικασίες και ότι, επομένως, οι έλεγχοι αυτοί πρέπει να ενθαρρυνθούν καθώς και ότι τώρα η άποψη αυτή θα πρέπει να συγκεκριμενοποιηθεί[semigr ] ότι το άρθρο 6 εφαρμόζεται κατά τον ίδιο τρόπο στη μη επιτρεπόμενη συγκριτική διαφήμιση,

(Τροπολογία 20)

Αιτιολογική σκέψη 20

>Αρχικό κείμενο>

(20) ότι τα κράτη μέλη δεν υποχρεώνονται να επιτρέπουν συγκριτική διαφήμιση για αγαθά και υπηρεσίες για τα οποία διατηρούν ή εισάγουν απαγορεύσεις, συμπεριλαμβανομένων των απαγορεύσεων όσον αφορά τις μεθόδους εμπορίας ή διαφήμισης με στόχους ευάλωτες ομάδες καταναλωτών,

>Κείμενο μετά την ψηφοφορία στο ΕΚ>

(20) ότι τα κράτη μέλη δεν υποχρεώνονται να επιτρέπουν συγκριτική διαφήμιση για αγαθά και υπηρεσίες για τα οποία, τηρουμένων των διατάξεων της Συνθήκης, διατηρούν ή εισάγουν απαγορεύσεις, συμπεριλαμβανομένων των απαγορεύσεων όσον αφορά τις μεθόδους εμπορίας ή διαφήμισης με στόχους ευάλωτες ομάδες καταναλωτών, καθώς και των απαγορεύσεων που στηρίζονται στους κανόνες δεοντολογίας που έχουν καταρτίσει ορισμένοι επαγγελματικοί κλάδοι κατά την άσκηση της αυτορυθμιστικής εξουσίας που προβλέπεται από τη γενική έννομη τάξη

(Τροπολογία 8)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 1, σημείο γ) (οδηγία 84/450/ΕΟΚ)

>Αρχικό κείμενο>

γ) συγκρίνει κατά τρόπο αντικειμενικό ένα ή περισσότερα χαρακτηριστικά που είναι ουσιώδη, συναφή, επαληθεύσιμα και αντιπροσωπευτικά των εν λόγω αγαθών και υπηρεσιών, στα οποία μπορεί να συμπεριλαμβάνεται και η τιμή,

>Κείμενο μετά την ψηφοφορία στο ΕΚ>

γ) συγκρίνει κατά τρόπο αντικειμενικό ένα ή περισσότερα χαρακτηριστικά που είναι ουσιώδη, επαληθεύσιμα και αντιπροσωπευτικά των εν λόγω αγαθών και υπηρεσιών, στα οποία μπορεί να συμπεριλαμβάνεται και η τιμή,

(Τροπολογία 9)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 1, σημείο ε) (οδηγία 84/450/ΕΟΚ)

>Αρχικό κείμενο>

ε) δεν έχει ως συνέπεια τη δυσφήμιση, ή την υποτίμηση των σημάτων, των εμπορικών επωνυμιών, άλλων διακριτικών σημείων, αγαθών, υπηρεσιών ή δραστηριοτήτων ενός ανταγωνιστή[semigr ]

>Κείμενο μετά την ψηφοφορία στο ΕΚ>

ε) δεν έχει ως συνέπεια τη δυσφήμιση, ή την υποτίμηση των σημάτων, των εμπορικών επωνυμιών, άλλων διακριτικών σημείων, αγαθών, υπηρεσιών, δραστηριοτήτων, προσωπικών χαρακτηριστικών ή καταστάσεων ενός ανταγωνιστή[semigr ]

(Τροπολογία 12)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 1, σημείο ζα) (νέο) (οδηγία 84/450/ΕΟΚ)

>Κείμενο μετά την ψηφοφορία στο ΕΚ>

ζα) ο διαφημιστής διαθέτει τα δικαιολογητικά και την τεκμηρίωση για το συγκριτικό υλικό πριν από την τοποθέτηση της διαφήμισης, ούτως ώστε να μπορούν να κατατίθενται στα αρμόδια διοικητικά όργανα εντός 48 ωρών.

(Τροπολογία 13)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 1, σημείο ζβ) (νέο) (οδηγία 84/450/ΕΟΚ)

>Κείμενο μετά την ψηφοφορία στο ΕΚ>

ζβ) δεν παρουσιάζει ένα αγαθό ή μια υπηρεσία ως απομίμηση ή αντίγραφο αγαθού ή υπηρεσίας που φέρουν σήμα κατατεθέν ή εμπορική επωνυμία.

(Τροπολογία 21)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 1, σημείο ζγ) (νέο) (οδηγία 84/450/ΕΟΚ)

>Κείμενο μετά την ψηφοφορία στο ΕΚ>

ζγ) προκειμένου για τις επαγγελματικές υπηρεσίες, η διαφήμιση δεν έρχεται σε σύγκρουση με τους κανόνες δεοντολογίας που έχουν καταρτισθεί κατά την άσκηση της αυτορυθμιστικής εξουσίας που προβλέπεται από τη γενική έννομη τάξη.

(Τροπολογία 15)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 4

Άρθρο 3α, παράγραφος 2α (νέα) (84/450/ΕΟΚ)

>Κείμενο μετά την ψηφοφορία στο ΕΚ>

2α. Μνεία ή αναπαραγωγή των αποτελεσμάτων συγκριτικών δοκιμών που έχουν πραγματοποιήσει τρίτος για αγαθά ή υπηρεσίες επιτρέπονται στον τομέα της διαφήμισης μόνον εφόσον το πρόσωπο που έχει πραγματοποιήσει τις εν λόγω δοκιμές δώσει τη ρητή συγκατάθεσή του. Στις περιπτώσεις αυτές ο διαφημιστής αναλαμβάνει ευθύνη για τη δοκιμή σαν να είχε αυτή πραγματοποιηθεί από τον ίδιο ή υπό τη διεύθυνσή του.

(Τροπολογία 16)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 5

Άρθρο 4, παράγραφος 1, πρώτο εδάφιο (οδηγία 84/450/ΕΟΚ)

>Αρχικό κείμενο>

1. Τα κράτη μέλη μεριμνούν ώστε να υπάρχουν κατάλληλα και αποτελεσματικά μέσα ελέγχου της παραπλανητικής διαφήμισης και συμμόρφωσης με τις διατάξεις σε θέματα συγκριτικής διαφήμισης προς το συμφέρον τόσο των καταναλωτών όσο και των ανταγωνιστών και γενικότερα του κοινού.

>Κείμενο μετά την ψηφοφορία στο ΕΚ>

1. Τα κράτη μέλη μεριμνούν ώστε να υπάρχουν κατάλληλα και αποτελεσματικά μέσα καταπολέμησης της παραπλανητικής διαφήμισης και συμμόρφωσης με τις διατάξεις σε θέματα συγκριτικής διαφήμισης προς το συμφέρον τόσο των καταναλωτών όσο και των ανταγωνιστών και γενικότερα του κοινού.

(Τροπολογία 17)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 5

Άρθρο 4, παράγραφος 1, εδάφιο 2α (νέο) (οδηγία 84/450/ΕΟΚ)

>Κείμενο μετά την ψηφοφορία στο ΕΚ>

Κάθε κράτος αποφασίζει ποια από τις δύο διαδικασίες θα εφαρμοσθεί και εάν το δικαστικό ή διοικητικό όργανο μπορεί να απαιτήσει εξέταση της καταγγελίας, πρώτα μέσω άλλης διαδικασίας, συμπεριλαμβανομένης και εκείνης που περιλαμβάνεται στο άρθρο 5.

(Τροπολογία 18)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 7

Άρθρο 5 (οδηγία 84/450/ΕΟΚ)

>Αρχικό κείμενο>

Η παρούσα οδηγία δεν αποκλείει τον εκούσιο έλεγχο της παραπλανητικής ή της συγκριτικής διαφήμισης από αυτόνομους οργανισμούς. Δεν αποκλείεται επίσης, η προσφυγή των κατ' άρθρο 4 προσώπων ή οργανώσεων σε οργανισμούς αυτού του είδους, εφόσον υφίστανται διαδικασίες ενώπιον αυτών των οργανισμών επιπλέον των δικαστικών ή διοικητικών διαδικασιών που αναφέρονται στο εν λόγω άρθρο.

>Κείμενο μετά την ψηφοφορία στο ΕΚ>

Η παρούσα οδηγία δεν αποκλείει τον εκούσιο έλεγχο της παραπλανητικής ή της συγκριτικής διαφήμισης από αυτόνομους οργανισμούς. Δεν αποκλείεται αλλά τουναντίον προωθείται η προσφυγή των κατ' άρθρο 4 προσώπων ή οργανώσεων σε οργανισμούς αυτού του είδους, εφόσον υφίστανται διαδικασίες ενώπιον αυτών των οργανισμών επιπλέον των δικαστικών ή διοικητικών διαδικασιών που αναφέρονται στο εν λόγω άρθρο.

(Τροπολογία 19)

ΑΡΘΡΟ ΠΡΩΤΟ, ΠΑΡΑΓΡΑΦΟΣ 7α

Άρθρο 5α (νέο) (οδηγία 84/450/ΕΟΚ)

>Κείμενο μετά την ψηφοφορία στο ΕΚ>

7α. Το άρθρο 5α να διατυπωθεί ως εξής:

«Άρθρο 5α

Βάσει της αρχής της επικουρικότητας -σε περίπτωση εφαρμογής της- ο εκούσιος έλεγχος στην παραπλανητική και στην συγκριτική διαφήμιση ασκείται από τους εθνικούς αυτόνομους οργανισμούς[semigr ] παράλληλα μία συγκεντρωτικά ευρωπαϊκή αυτόνομη οργάνωση θα συντονίζει και θα δέχεται τις διασυνοριακές καταγγελίες των καταναλωτών.»